وائر گیج

وائر گیج بجلی کے تاروں کی موٹائی ناپنے کا پیمانہ ہے۔ امریکا میں اسے امریکی وائر گیج (AWG) یا براون اینڈ شارپ وائر گیج بھی کہا جاتا ہے۔ جبکہ برطانیہ میں اسے اسٹینڈرڈ وائر گیج (SWG) کہا جاتا ہے۔ ان دونوں نظاموں میں تار کا نمبر جتنا بڑھتا ہے، تار اتنا ہی باریک ہوتا چلا جاتا ہے۔ بجلی کا تار جتنا زیادہ موٹا ہوتا ہے اتنا ہی زیادہ کرنٹ لے جا سکتا ہے۔ موٹائی سے مراد گول تار کا قطر (diameter) ہوتا ہے۔ اکثر تار کی عمودی تراش (cross section) بھی تار کی موٹائی بیان کرنے کے لیے استعمال ہوتی ہے جیسے چار ملی میٹر اسکوائر (4mm2)۔ کروس سیکشن کے ذریعے ایسے تاروں کی موٹائی بھی بیان کی جا سکتی ہیں جو گول نہ ہوں جیسے بس بار (bus bar)۔
گیج کا لفظ دھاتی چادروں کی موٹائی ناپنے کے لیے بھی استعمال ہوتا ہے۔
تصغیر|بجلی کے تاروں کی موٹائی ناپنے کا آلہ۔

[تصغیر|اندھیرے میں لی گئی اس تھرموگرام تصویر میں وہ تار اور [سرکٹ بریکر کا ایک سرا زیادہ روشن ہے جو زیادہ گرم ہے۔ یہ loose contact کی وجہ سے ہوتا ہے۔ ]]
[تصغیر|[تانبہ|تانبے کے تار کے مقابلے میں ایلومینیئم کا تار گرم ہو کر زیادہ پھیلتا ہے جبکہ اسٹیل بہت کم پھیلتا ہے۔]]

برطانوی نظام میں 50 نمبر کا تار سب سے باریک ہوتا ہے جس کی موٹائی (قطر) 0.001 انچ ہوتی ہے جبکہ ایک نمبر کے تار کی موٹائی 0.3 انچ ہوتی ہے۔
اگر درجہ حرارت 20 ڈگری سینٹی گریڈ ہو تو دو ملی میٹر اسکوائر کا رقبہ رکھنے والا کھلا اور تنہا تانبے کا تار لگ بھگ 15 ایمپیئر تک کا کرنٹ برداشت کر لیتا ہے اور کھلی ہوا میں 60 ڈگری سینٹی گریڈ تک گرم ہو جاتا ہے۔ کسی تار کی کرنٹ برداشت کرنے کی صلاحیت گرمیوں میں کم اور سردیوں میں بڑھ جاتی ہے۔ اسی طرح کھلے تار زیادہ کرنٹ برداشت کر سکتے ہیں بہ نسبت کونسیلڈ وائرنگ کے۔ تنہا تار زیادہ کرنٹ برداشت کر سکتا ہے بہ نسبت گچھے کی حالت میں۔

بازار میں دستیاب بیشتر تار انڈرگیج ہوتے ہیں یعنی اگر ڈبے پر تار 4mm2 لکھا ہوتا ہے تو ڈبے کے اندر سے نکلنے والا تار اس سے کافی کم موٹا ہوتا ہے۔

## ایصالیت
کسی موصل (conductor) کی ایصالیت (conductivity) سے مراد اس تار کی کرنٹ لے جانے کی صلاحیت ہوتی ہے۔
اگر تار کی موٹائی اور لمبائی برابر ہو تو چاندی کا تار تانبے کے تار سے 6 فیصد زیادہ کرنٹ لے جا سکتا ہے جبکہ ایلومینیم کا تار تانبے کے تار سے 39 فیصد کم کرنٹ لے جاتا ہے۔
لیکن اگر موٹائی اور لمبائی کی بجائے وزن اور لمبائی برابر ہو تو ایلومینیم کا تار کافی موٹا ہو جاتا ہے کیونکہ ایلومینیم تانبے سے بہت ہلکا ہوتا ہے۔ اب اس کی کرنٹ لے جانے کی صلاحیت تانبے سے دگنا زیادہ ہو جاتی ہے۔https://en.wikipedia.org/wiki/Electrical_conductor
پاکستان کے بازاروں میں دکان دار جس کو سلور کی وائینڈگ والی موٹر یا پنکھا کہہ کر بیچتے ہیں وہ چاندی نہیں بلکہ ایلومینیم ہوتا ہے۔

## امریکی وائر گیج

## برطانوی وائر گیج
یہ اسٹینڈرڈ وائر گیج بھی کہلاتا ہے۔ برطانوی اسٹینڈرڈ وائر گیج اور امریکی وائر گیج برابر نہیں ہوتے۔ جو تار امریکی وائر گیج میں 14 نمبر کا ہوتا ہے وہی برطانوی گیج میں لگ بھگ 16 گیج کا ہوتا ہے۔
خیال رہے کہ 4mm اور 4mm2 میں بڑا فرق ہوتا ہے۔ 4 ایم ایم سے مراد تار کی موٹائی یا قطر ہوتا ہے جبکہ 4mm2 (جسے چار ملی میٹر اسکوائر بھی کہتے ہیں) تار کی کٹی ہوئی سطح کا رقبہ (کروس سیکشن یا عمودی تراش) ہوتا ہے۔ 4mm کی موٹائی رکھنے والے تار کا رقبہ 12.56mm2 ہوتا ہے۔
تین ملی میٹر (3mm) کی موٹائی کا تار برطانوی گیج نمبر گیارہ سے ذرا سا زیادہ موٹا ہوتا ہے۔
ٹرانسفورمر وغیرہ میں استعمال ہونے والے تاروں پر اینامل (enamel) کی پرت چڑھی ہوئی ہوتی ہے جس کی وجہ سے وہ تھوڑے سے زیادہ موٹے ہو جاتے ہیں اور گیج ناپنے کا آلہ درست گیج ناپ نہیں سکتا۔ ایسے تاروں کا گیج ناپنے کے لیے پہلے ان کی اینامل اتار دینی چاہیے۔

تین انتیس (3/29) کامطلب ہوتا ہے کہ اس کیبل میں تین تار ہیں جن میں سے ہر تار کی موٹائی 0.029 انچ ہے یعنی ہر تار کا کروس سیکشن 0.41mm2 ہے اور تینوں تار مل کر 1.2 ملی میٹر اسکوائر کا کروس سیکشن (رقبہ) بناتے ہیں۔ اسی طرح سات چوالیس کے کیبل میں سات تار ہوتے ہیں جن میں سے ہر تار کی موٹائی 0.044 انچ ہوتی ہے۔ سات 64 کیبل میں سات تار ہوتے ہیں جن میں ہر ایک کی موٹائی 0.064 انچ (برطانوی 16 گیج) یعنی 1.62 ملی میٹر ہوتی ہے اور ساتوں تاروں کا مجموعی رقبہ ساڑھے چودہ مربع ملی میٹر سے معمولی سا زیادہ ہوتا ہے۔

## مزید دیکھیے
* برقی رو
* کار کی بیٹری
* لیتھیئم 18650 بیٹری
* سولر پارک
* انورٹر
* بجلی گھر
* ڈائیوڈ
* ٹرانسفورمر
* دو دھاتی پتری

## بیرونی ربط
* تار کی وجہ سے ہونے والا وولٹیج ڈراپ معلوم کریں

زمرہ:برق
زمرہ:برقیات
زمرہ:بجلی گھر
زمرہ:ویکی ڈیٹا سے مطابقت رکھنے والی مختصر تفصیل
زمرہ:معیارات
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:پیمائشی اکائیاں